作者：赵与洽
词牌/韵律：摸鱼儿

paragraphs: 甚幽人、被花勾引，庭皋遥夜来去。
江空岁晚谁为伴，只有琼枝玉树。
愁绝处。
望万里瑶台，梦断迷归路。
花还解语。
更雪琢精神，冰相韵度。
粉黛尽如土。
飘仙袂，曾缀蕊珠鹓鹭。
云茵月障千步。
莫教衣袖天香冷，恐怨美人迟暮。
更起舞。
任斗转参横，翠羽曾知否。
尘缘自误。
终待骖鸾，乘风共去。
长作此花主。